Iniciativa pol Asturianu entregó a los partíos un documentu con propuestes pa los Presupuestos d’Asturies pa 2020
#000019
El documentu ufre cerca de 50 midíes necesaries pa la normalización del idioma y que pueden facese posibles al traviés de la negociación presupuestaria.
La ONG Iniciativa pol Asturianu preparó un informe con propuestes pa la realización d’acciones y la modificación y creación de partíes dedicaes a la normalización llingüística nel Presupuestu d’Asturies del 2020.
#000020
“Ye clave avanzar en toles posibilidaes que da’l marcu actual de la Llei d’Usu del asturianu de 1998, hai qu’aprovechar toles oportunidaes que tien”
#000023
Inaciu Galán comentó que “facemos entrega d’un documentu que presenta llínies d’actuación nes conseyeríes del Gobiernu d’Asturies pa consiguir una presencia del idioma en tol llabor de l’acción de gobiernu. Les propuestes que recueye esti informe nun requieren un gran gastu económicu y gracies a elles l’idioma ganaría mucha normalidá na sociedá asturiana”.
#000024
P’acabar, Inaciu Galán comentó tamién que “tamos nun momentu nel qu’una mayoría parllamentaria puede echar un gabitu pa siguir trabayando na normalización del idioma y consiguir normalizar tamién la presencia del asturianu nos presupuestos, n’axenda política y na propia acción de gobiernu”.
#000026